Belarus Ukraina bilan chegaraga 80 ming qo'shin joylashtirishi ma'lum qilindi

Ukraina bilan chegarada operativ qo'mondonlikni yaratish doirasida Belarus o'z armiyasi sonini 80 ming harbiy xizmatchiga yetkazadi. Bu haqda Ukraina Qurolli kuchlari Bosh shtabi ma'lum qildi.
Volin va Polese yo'nalishlarida qo'shni Belarus hududidan raketa va bomba zarbalari xavfi saqlanib qolmoqda. Bosh shtabning ogohlantirishicha, Minsk yangi tezkor qo'mondonlikni yaratish doirasida o'z guruhi sonini harbiy texnikaga ega 80 ming harbiyga yetkazishni rejalashtirmoqda.
Siverskiy yo'nalishida Rossiya Qurolli Kuchlari Sumi viloyatining xodino va Bolshaya Pisarevka aholi punktlari hududida Ukraina Qurolli Kuchlarining pozitsiyalarini minomyotlardan o'qqa tutgan.
Bundan tashqari, rus harbiylari Dolina va Dolgenkoe yaqinida oldinga siljishga harakat qilmoqda. So'nggi 24 soat ichida Brajkovka, Bazilivka va Grushevaxa yaqinida Ukraina kuchlarining pozitsiyalari o'qqa tutilgan. Donbasdagi ukrainalik jangchilar 6 may kun davomida 10 ta hujumni qaytargan.
Havo hujumidan mudofaa bo'linmalari, bir kun ichida Rossiyaning ikkita “Orlan-10” uchuvchisiz uchish apparatini yo'q qilgan.
Avvalroq Tixanovskaya Belarus harbiylari Ukrainaga hujum qilish buyrug'ini olganini ma'lum qilgandi. Shuningdek, Belarus Ukraina bilan chegarada harbiy mashg'ulotlar o'tkazishi haqida xabar berilgan.